《番阳喜晴赠幕僚》
宋代·袁甫

大江以乐，岁屡弗康。
民病未苏，正兹忧惶。
一雨六旬。巨浸汤汤。
我告上帝，是祈是禳。
我来宿斋，室名朝阳。
顾瞻斯名，与我心当。
天告我兆，劂应果彰。
朝阳一升，阴沴伏藏。
众不归壑，殃转为祥。
民奠攸居，岁保金穰。
耄倪载咏，喜气洋洋。
匪我颛蒙，能动上苍。
赖我诸友，冈或怠荒。
斋事孔明，纯诚是将。
上帝昭桥，随此瓣香。
我勉诸友，秉德日疆。
朝阳在我，自然发光。
阳复之始，养而勿伤。
常如对帝，中正斋庄。
乃保终吉，以活吾氓。
稍或安肆，冈念作狂。
政刑弗谨，号令弗臧。
天非可恃，祥覆为殃。
敬之敬之，斯须勿忘。
既以告友，抑以自防。

作者简介：庆元府鄞县人，字广微。袁燮子。少承家学，又受业于杨简。宁宗嘉定七年进士。为秘书省正字，奏称内外局势可惧，请严守帅之选，兴屯田之利。迁校书郎，又言边事之病在内不在外。历任监司及州府官，所至兴利除弊。入为中书舍人，屡奏边事当以上流为急，议和恐误事。累官至权兵部尚书、兼吏部尚书。卒谥正肃。有《蒙斋集》等。